Amateurgholfspelers presteer in Ierland | Netwerk24
Amateurgholfspelers presteer in Ierland
Deur Lali Stander 22 Augustus 2018 08:37
Die jong gholfspelers Kajal Mistry van Benoni en Caitlyn Macnab van Johannesburg het die vertoonwedstrydfase in die 90ste Britse Ope vir amateurmeisies bereik.
Kajal Mistry en Caitlyn Macnab. Foto: GolfRSA
Dié toernooi is by die Ardglass-gholfbaan in Ierland gespeel.
Hoewel die Sweedse Ingrid Lindblad die kwalifiserende ronde gewen het, het die dag aan die 16-jarige Macnab behoort, wat sewe voëltjies geslaan het.
In die eerste ronde het sy 74 – vier houe bo die baansyfer – behaal en in die tweede ronde ’n fantastiese 67 – drie houe onder die baansyfer.
Met ’n totaal van 141 – een hou bo die baansyfer – het Macnab, ’n leerling aan St. Dunstan’s College, uiteindelik die derde plek behaal.
Mistry het in die eerste ronde 77 behaal en in die tweede ronde 73.
Met haar totaal van 150 – dit is 10 houe bo die baansyfer – het dié matrikulant aan Crawford College in Lonehill die vertoonwedstrydfase gehaal.
Meer oor: Ierland | Gholf
SA gholf-wonderkind (8) wys slag in VSA